b'\n_START_ARTICLE_\nVol\xc4\x8dja Draga\n_START_SECTION_\nIme\n_START_PARAGRAPH_\nPo ljudskem izro\xc4\x8dilu je bilo neko\xc4\x8d na obmo\xc4\x8dju, kjer je danes Vol\xc4\x8dja Draga veliko ovac, zato naj bi ljudje dana\xc5\xa1njo Vol\xc4\x8djo Drago imenovali Ov\xc4\x8dja Draga. Kasneje naj bi se na to obmo\xc4\x8dje naselilo veliko volkov, ki naj bi iztrebili ovce in je Ov\xc4\x8dja Draga tako postala Vol\xc4\x8dja Draga.\n_START_SECTION_\nZgodovina\n_START_PARAGRAPH_\nOzemlje, na katerem le\xc5\xbei Vol\xc4\x8dja Draga, naj bi od 11 stoletja do leta 1500 pripadalo Gori\xc5\xa1kim grofom. Ko so grofi izumrli, naj bi ozemlje nasledili Habsbur\xc5\xbeani. Nekje v za\xc4\x8detku 19 stoletja so hasbur\xc5\xa1ke de\xc5\xbeele izstopile iz nem\xc5\xa1kega cesarstva in Gori\xc5\xa1ka je skupaj z drugimi slovenskimi de\xc5\xbeelami pri\xc5\xa1la pod avstrijsko monarhijo in v njej ostala vse do leta 1918, ko je ta razpadla._NEWLINE_Ko je Avstro-Ogrska razpadla in se je 1. svetovna vojna kon\xc4\x8dala (oktobra leta 1918), je bilo veliko prebivalcev okoli\xc5\xa1kih vasi \xc5\xa1e na raznih frontah in tudi v ujetni\xc5\xa1tvu, ve\xc4\x8dina prebivalstva pa v begunstvu. Vol\xc4\x8dja Draga je bila skoraj popolnoma opusto\xc5\xa1ena in evakuirana. Po razpadu avstro-ogrske fronte na Piavi so se prebivalci postopoma za\xc4\x8deli vra\xc4\x8dati in obnovili prej skorajda popolnoma uni\xc4\x8deno vas.\n_START_SECTION_\nGospodarstvo\n_START_PARAGRAPH_\nVol\xc4\x8dja Draga ima zelo dobro razvito industrijsko panogo. Med industrijskimi obrati so tekstilna tovarna Okroglica, Martex in Ultrapac.'